Document ID: 31993L0001

Direktiva Komisije 93/1/EGS
z dne 21. januarja 1993
o spremembah Direktive 77/535/EGS o približevanju zakonodaje držav članic v zvezi z metodami vzorčenja in analize gnojil
(Analitske metode za elemente v sledovih)
KOMISIJA EVROPSKIH SKUPNOSTI JE,
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 76/116/EGS z dne 18. decembra 1975 o približevanju zakonodaje držav članic v zvezi z gnojili [1], ki je bila nazadnje spremenjena z Direktivo 89/530/EGS [2], in zlasti člena 9(2) Direktive,
ker člen 8a Pogodbe ustanavlja območje brez notranjih meja, na katerem je zagotovljen prosti pretok blaga, oseb, storitev in kapitala;
ker Direktiva 89/530/EGS spreminja Direktivo 76/116/EGS v zvezi z elementi v sledovih, borom, kobaltom, bakrom, železom, manganom, molibdenom in cinkom, v gnojilih;
ker so v Direktivi Komisije 77/535/EGS [3], nazadnje spremenjeni z Direktivo 89/519/EGS [4], predvidene uradne kontrole gnojil Skupnosti zaradi preverjanja skladnosti z zahtevami, ki so bile določene na podlagi predpisov Skupnosti glede kakovosti in sestave gnojil; ker je treba Direktivo 77/535/EGS dopolniti tako, da se bodo lahko kontrolirala tudi gnojila, za katera velja Direktiva 89/530/EGS;
ker so glede na obseg in učinke predlaganega delovanja ukrepi Skupnosti, predvideni v tej direktivi, ne le potrebni, ampak tudi nepogrešljivi za uresničenje navedenih ciljev, ker teh ciljev države članice ne morejo doseči posamič in ker je njihovo uresničenje na ravni Skupnosti pravzaprav že predvideno z Direktivo 76/116/EGS;
ker so ukrepi, predvideni s to direktivo, v skladu z mnenjem Odbora za prilagajanje direktiv o odstranjevanju tehničnih ovir v trgovini z gnojili tehničnemu napredku,
SPREJELA NASLEDNJO DIREKTIVO:
Člen 1
Besedilo, navedeno v Prilogi k tej direktivi, se dodajo Prilogi II k Direktivi 77/535/EGS.
Metode se uporabljajo za gnojila Skupnosti za ugotavljanje vsakega elementa v sledovih, katerega navedena vsebnost je manjša od 10 % ali enaka.
Člen 2
1. Države članice sprejmejo predpise potrebne za uskladitev s to direktivo do 31. decembra 1993. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Postopek sklicevanja sprejmejo države članice.
2. Države članice obvestijo Komisijo o besedilih nacionalne zakonodaje, ki jo sprejmejo na področju, ki ga ureja ta direktiva.
Člen 3
Ta direktiva je naslovljena na države članice.
V Bruslju, 21. januarja 1993

Labels: 17
19
16
6
15